Eng nosoz attraksionlar Andijonda joylashgani aniqlandi

Texnik holati normativ talablarga javob bermaydigan attraksionlarning aksar qismi Andijon (241 ta), Namangan (229 ta), Farg‘ona (229 ta), Samarqand (145 ta) va Surxondaryo (137 ta) viloyatlari hissasiga to‘g‘ri kelgan. Bu haqda Sanoat xavfsizligi davlat qo‘mitasi xabar bermoqda.
"So‘nggi paytlarda attraksionlar bilan bog‘liq noxush holatlarning ko‘payishiga attraksion egalarining bepisandligi va ularni o‘rnatishda maxsus ixtisoslashgan tashkilotlarning jalb qilinmagani sabab bo‘lgan", - deyiladi xabarda.
Ma'lumot uchun, bugungi kunda O‘zbekistonda 143 ta madaniyat va istirohat bog‘larida 1879 ta attraksion mavjud.